Diari Oficial de la Generalitat Valenciana


Sumari del DOGV 3385, del 02-12-1998 (1998/10643)

DECRET 187/1998, de 24 de novembre, del Govern Valencià, pel qual accepta la cessió gratuïta de la propietat de l'immoble constituït per un solar de 2.916 metres quadrats de superfície en el qual hi ha un edifici d'una planta, amb una superfície construïda total de 797,75 metres quadrats i porxe de 114,80 metres quadrats, situat al carrer d'Agost, número 48, de Monforte del Cid, destinat a centre de salut, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/11/24/187/dof/vci/html**

### Dades del document

Número de DOGV
:   3385

Data del DOGV
:   02-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10372


Data del document
:   24-11-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 187/1998, de 24 de novembre, del Govern Valencià, pel qual accepta la cessió gratuïta de la propietat de l'immoble constituït per un solar de 2.916 metres quadrats de superfície en el qual hi ha un edifici d'una planta, amb una superfície construïda total de 797,75 metres quadrats i porxe de 114,80 metres quadrats, situat al carrer d'Agost, número 48, de Monforte del Cid, destinat a centre de salut, realitzada per l'ajuntament d'aquest municipi. [1998/Q10460]
  
L'Ajuntament de Monforte del Cid, en sessió plenària realitzada el dia 26 de gener de 1995, acordà la cessió gratuïta a la Generalitat Valenciana de la propietat d'un immoble situat al carrer d'Agost, número 48, constituït per un solar de 2.916 metres quadrats de superfície en el qual hi ha un edifici d'una planta, amb una superfície construïda total de 797,75 metres quadrats i porxe de 114,80 metres quadrats, propietat de l'Ajuntament.
  
La cessió es realitza amb la finalitat determinant que l'immoble es destine a centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 24 de novembre de 1998,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de Monforte del Cid, de l'immoble situat al carrer d'Agost, número 48, d'aquesta població, constituït per un solar de 2.916 metres quadrats de superfície en el qual hi ha un edifici d'una planta, amb una superfície construïda total de 797,75 metres quadrats i porxe de 114,80 metres quadrats, que confronta: dreta entrant, carrer de Cervantes; esquerra, finca propietat de la senyora Concepción Botella Gras i altres, carrer en projecte i propietat de la senyora Teresa Andrés González; darrere, amb el carrer Enrique Santos, i davant, carrer d'Agost.
  
Aquesta finca es troba inscrita en el Registre de la Propietat de Novelda, al foli 183, del llibre 174 de Monforte del Cid, tom 1.393, finca 12.603, inscripció 1.ª. Referència cadastral 8808004YH9580N0001WFY.
  
Article 2
  
La cessió gratuïta realitzada per l'Ajuntament de Monforte del Cid s'efectua amb la condició de destinar l'immoble a centre de salut.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de novembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI